turjo4nis/wikipedia-bn-dump-20250701 huggingface dataset:
রাজভবন, কলকাতা

রাজভবন পশ্চিমবঙ্গের রাজ্যপালের সরকারি বাসভবন। এটি পশ্চিমবঙ্গের রাজধানী কলকাতায় অবস্থিত। ১৮০৩ সালে নির্মিত এই প্রাসাদোপম বাড়িটি পূর্বে ছিল ভারতের ভাইসরয়ের সরকারি বাসভবন। সেই সময় এর নাম ছিল গভর্নমেন্ট হাউস (বাংলায় লাটভবন)। এই বাড়ির বর্তমান অধিবাসী হলেন রাজ্যপাল সি ভি আনন্দ বোস।

১৭৯৯ সালের তদনীন্তন গভর্নর-জেনারেল লর্ড ওয়েলেসলির রাজত্বকালে গভর্নমেন্ট হাউসের ভিত্তিপ্রস্তর স্থাপন করেন। দ্য বেঙ্গল ইঞ্জিনিয়ার্স-এর ক্যাপ্টেন চার্লস ওয়াট ডার্বিশায়ারে অবস্থিত লর্ড কার্জনের পিতৃপুরুষের ভিটে কেডলেসটন হলের আদলে এই প্রাসাদের নকশা প্রস্তুত করেন। ১৮০৩ সালে এই ভবনের নির্মাণকার্য সমাপ্ত হয়। এই বছর ২৬ জানুয়ারি এক বর্ণাঢ্য বল নাচের আসরের মাধ্যমে গভর্নমেন্ট হাউসের উদ্বোধন করা হয়। এই প্রাসাদটি নির্মাণের জন্য ব্যয় হয়েছিল ১৩ লক্ষ টাকা।

বর্তমানে গুরুত্বপূর্ণ সরকারি বৈঠক ও অনুষ্ঠান অনুষ্ঠিত হয় রাজভবনে। রাষ্ট্রপতি ও প্রধানমন্ত্রী কলকাতায় এলে রাজভবনে ওঠেন।

চিত্রশালা

পাদটীকা

বহিঃসংযোগ 
 The official website of Governor of West Bengal
 A profile 
 Some images
 Information on Raj Bhavan

ভারতের রাজ্যপালদের বাসভবন
কলকাতার ভবন ও স্থাপনা
কলকাতার দর্শনীয় স্থান
কলকাতার প্রাসাদ
ভারতের সরকারি বাসভবন
পশ্চিমবঙ্গের রাজ্যপালদের বাসভবন
পশ্চিমবঙ্গের সরকারি ভবন
কলকাতা পশ্চিম আন্তর্জাতিক মহানগরী

কলকাতা পশ্চিম আন্তর্জাতিক মহানগরী হাওড়া জেলায় অবস্থিত কলকাতার একটি উপশহর। এই উপশহরের আয়তন । এখানে ৬,১০০টি বাংলো, তিনটি বহুতল আবাসিক টাওয়ার, তিনটি তথ্য প্রযুক্তি পার্ক, একটি  আয়তনবিশিষ্ট ক্লাব, একটি ২০০-শয্যাবিশিষ্ট হাসপাতাল, দুটি বিদ্যালয়, বাজার ও বিনোদন কেন্দ্র রয়েছে। ৬ নং জাতীয় সড়ক থেকে কিছু দূরে হাওড়া-আমতা রোডের ধারে অবস্থিত কলকাতা পশ্চিম আন্তর্জাতিক মহানগরী থেকে কলকাতার কেন্দ্রস্থল বিনয়-বাদল-দীনেশ বাগের দূরত্ব  এবং কলকাতা ও হাওড়ার মধ্যে সংযোগরক্ষাকারী বিদ্যাসাগর সেতুর দূরত্ব । এটি একটি ত্রিপাক্ষিক উদ্যোগে নির্মীয়মান প্রকল্প। এই প্রকল্পের অংশীদার হল ইন্দোনেশিয়ার সালিম ও সিপুত্রা গোষ্ঠী এবং জাকার্তা-ভিত্তিক প্রবাসী বাঙালি শিল্পপতি প্রসূন মুখোপাধ্যায়ের সংস্থা ইউনিভার্সাল সাকসেস গ্রুপ।

প্রকল্প 
এই প্রকল্পটি টাউনশিপ প্রকল্পের ক্ষেত্রে ভারতের অন্যতম বৃহৎ প্রত্যক্ষ বৈদেশিক বিনিয়োগ। ২০০৬ সালের ১৫ ফেব্রুয়ারি পশ্চিমবঙ্গের তৎকালীন মুখ্যমন্ত্রী বুদ্ধদেব ভট্টাচার্য এই প্রকল্পের ভিত্তিপ্রস্তর স্থাপন করেছিলেন। এই উপলক্ষে বক্তব্য রাখতে গিয়ে তিনি বলেন, ২,৫০০ কোটি টাকা ব্যয়ে নির্মিত এই প্রকল্প হুগলি নদীর পশ্চিম পাড়ের সামঞ্জস্যপূর্ণ বিকাশে সহায়ক হবে। অনুমান করা হচ্ছে, এই উপমহানগরীতে ৩৬,০০০ মানুষ বাস করতে পারবেন।

প্রকল্পটি কলকাতা মেট্রোপলিটান ডেভেলপমেন্ট অথরিটির সহযোগিতায় বাস্তবায়িত হচ্ছে। প্রোমোটারেরা দাবি করছেন, প্রকল্পের গঠনগত সৌকর্য ও আধুনিক নকশার পাশাপাশি স্থান ও পরিবেশের দিকটিও মাথায় রাখা হচ্ছে। প্রকল্পটি ২-৪ শয্যাকক্ষ-বিশিষ্ট ভূমি+১ তল ভিলা নিয়ে গঠিত। এখানে বেশ কয়েক একর সবুজের সমারোহ রাখা হচ্ছে এবং গেটেড কমিউনিটির মধ্যে ৫০০০টি ইউনিট রাখা হচ্ছে যেগুলি পার্ক, খেলার মাঠ ও বাণিজ্যিক চত্বর হিসেবে ব্যবহার করা যাবে। ২০১০ সালের মধ্যে প্রকল্পটি সমাপ্ত হওয়ার কথা।

প্রোমোটার 
কলকাতা ওয়েস্ট ইন্টারন্যাশানাল সিটি প্রাইভেট লিমিটেড নামে একটি যৌথ টাউনশিপ নির্মাণ কোম্পানি এই ২,৫০০ কোটি টাকার উপশহরটি নির্মাণ করছে। সালিম ও ইউনিভার্সাল সাকসেস এই প্রকল্পের মূল বিনিয়োগকারী, সিপুত্রা নির্মাতা ও সিঙ্গাপুর-ভিত্তিক সুবর্ণ এর প্রকল্প ম্যানেজার। ১৯৮০-এর দশকের প্রথম দিকে সিপুত্রা গ্রুপ স্থাপিত হয়। পিটি সিপুত্রা লিমিটেড সিঙ্গাপুরের একটি পাবলিক লিস্টেড কোম্পানি। মারিনা স্কোয়ার, সেনেন শপিং সেন্টার, সিপুত্রা মল ও হোটেল, ওয়ার্ল্ড ট্রেড সেন্টার (জাকার্তা), বিএনআই ৪৬ টাওয়ার, বিনতারো জায়া, দ্য গার্ডেন সিটি, সিপুত্রা হ্যানয় ইন্টারন্যাশানাল সিটি ও সিত্রারায়া সুরাবায়ার মতো ইন্দোনেশিয়া ও সিঙ্গাপুরের বহু ভবন ও স্থাপনা তাদের দ্বারা নির্মিত। সালিম গ্রুপও এশিয়ার একটি অগ্রগণ্য শিল্পগোষ্ঠী। আবাসন ও বিনোদন শিল্পের সঙ্গে এই সংস্থা প্রায় ৩০ বছর ধরে যুক্ত। এরাও একাধিক হোটেল, রিসর্ট, গলফ কোর্স, আবাসন, বাণিজ্যিক ভবন, বাজারকেন্দ্র ও শিল্প এস্টেট নির্মাণ করেছে।

সমস্যা 
হাওড়া শহরের শিক্ষিত সমাজ প্রকল্পের নাম থেকে "কলকাতা" শব্দটি বাদ দেওয়ার দাবি তুলেছেন। হাওড়া পৌরনিগম মূল শহর এলাকার সব জায়গায় জল সরবরাহ করতে না পারলেও, এই প্রকল্পের জন্য দৈনিক ২০ লক্ষ গ্যালন জল সরবরাহ করতে রাজি হয়েছে। যার ফলে পৌরনিগমকে সমালোচনার মুখে পড়তে হয়েছে।

পাদটীকা

বহিঃসংযোগ 
 সরকারি ওয়েবসাইট
 অঞ্চলের উপগ্রহ চিত্র 

হাওড়া জেলার শহর ও নগর
কলকাতার শহরতলি
কলকাতা মহানগর অঞ্চলের শহর ও নগর
হাওড়া জেলা
কলকাতার পাড়া
ভারতের পরিকল্পিত শহর
ফ্রিকুয়েন্সি সিফট কিয়িং

ফ্রিকুয়েন্সি সিফট কিয়িং () এক ধরনের ফ্রিকুয়েন্সি মডুলেশন যেখানে বাহক তরঙ্গের বিচ্ছিন্ন ফ্রিকুয়েন্সির পরিবর্তন ঘটার মাধ্যমে ডিজিটাল তথ্য পাঠানো হয়। সবচেয়ে সোজা ফ্রিকুয়েন্সি সিফট কিয়িং হলো বাইনারী ফ্রিকুয়েন্সি সিফট কিয়িং। বাইনারী ফ্রিকুয়েন্সি সিফট কিয়িং একজোড়া বিচ্ছিন্ন ফ্রিকুয়েন্সি ব্যবহার করে বাইনারী তথ্য পাঠানোর কাজে। যেখানে ১কে বলা হয় মার্ক ফ্রিকুয়েন্সি ও ০-কে বলা হয় স্পেস ফ্রিকুয়েন্সি।

ন্যুনতম সিফট কিয়িং 

সংলগ্ন এফ এস কির একটা তরঙ্গগত দক্ষ রূপ হলো ন্যুনতম সিফট কিয়িং বা এম এস কে। এখানে উচ্চতম ও নিম্নতম ফ্রিকুয়েন্সির পার্থক্য বিট রেটের অর্ধেক। ওয়েভ ফর্মটা যা ০ ও ১কে প্রকাশ করে তা বাহকের পিরিয়ডের অর্ধেক। যা সবচেয়ে ছোট এফ এস কে মডুলেশন সূচক এমন ভাবে ঠিক করা হয় যেন ০ ও ১কে প্রকাশ করা তরঙ্গ লম্বাকারে থাকে। এম এস কের একটি রূপ জি এম এস কে যা জিএসএম মোবাইল মানদন্ডে ব্যবহার করা হয়। কলার আইডী ও রিমোট মিটারিং-এ এফ এস কে ব্যবহার করা হয়।

অডিও এফ এস কে 
অডিও ফ্রিকুয়েন্সি সিফট কিয়িং হলো একটা মডুলেশন কৌশল যেখানে ডিজিটাল তথ্য প্রকাশ করা অডিও টোনের ফ্রিকুয়েন্সির পরিবর্তনের মাধ্যমে যা দূরালাপনী ও বেতার যন্ত্রের মাধ্যমে পাঠানো যায়। পাঠিয়ে দেওয়া তথ্য ২টি টোনে প্রকাশ করা হয়, বাইনারী ওয়ানের মাধ্যমে মার্ক ও ০-এর মাধ্যমে প্রকাশ করা হয় স্পেসকে। অডিও ফ্রিকুয়েন্সি সিফট কিয়িং ফ্রিকুয়েন্সি সিফট কিয়িং থেকে ভিন্ন ধরনের কারণ এখানে বেইস ব্যান্ড ফ্রিকুয়েন্সিতে এর মডুলেশন সম্পন্ন করা হয়। রেডিও ফ্রিকুয়েন্সি বাহকে অডিও ফ্রিকুয়েন্সি সিফট কিয়িং -এর মাধ্যমে মডুলেটেড সংকেত ব্যবহার করা হয় যেখানে প্রচলিত কৌশল এফ এম ও এ এম ব্যবহার করা হয়।

বহিঃসংযোগ 
 dFSK: Distributed Frequency Shift Keying Modulation in Dense Sensor Networks

টেলিযোগাযোগ তত্ত্ব
ফ্লোর জ্যানসেন

ফ্লোর জ্যানসেন একজন ডাচ্‌ গায়িকা, যিনি ১৯৮১ সালের ২১শে ফেব্রুয়ারি জন্মগ্রহণ করেন। তিনি সিম্ফোনিক মেটাল ব্যান্ড আফটার এভারের মূল গায়িকা ছিলেন যা ২০০৯ সালে ভেঙ্গে যায়। তিনি বর্তমানে রিভ্যাম্প ব্যান্ডের মূল গায়িকা।

পরিচিতি 
মাত্র ১৬ বছর বয়সে তিনি অ্যাপলোক্ল্যাইপ্স ব্যান্ডে যোগ দেন যা আফটার ফরএভার ব্যান্ডের পূর্ব নাম। তার একই রক ও ক্ল্যাসিক্যাল গান গাওয়ার ক্ষমতা তাকে মেটাল দুনিয়ার জনপ্রিয় গায়িকাতে পরিণত করে। ২০০২ সালে মার্ক জ্যানসেন ব্যান্ডটা ত্যাগ করলে তিনি গানের কথা ও গায়িকার মূল দায়িত্ব নেন। ১৯৯৯ সালে ডাচ রক একাডেমীতে তিনি যোগ দেন পড়তে ও তিন বছর পর সংগীত বিদ্যালয়ে যোগ পড়েন। তিনি সংগীত থিয়েটার সম্পর্কে পড়েন ও অপেরা বিষয়ে এক বছর পড়েন। পরে ওয়ানা বি আ স্টার নামের একটি কোর্সে খুলে তিনি নিজেই শিক্ষা দিতে থাকেন। জ্যানসেন বাঁশি, পিয়ানো ও গিটার বাজাতে পারেন এবং তার গলার সীমা সোপরানো স্তরের। ১৬ই জুন ২০০৯ সালে ফ্লোর জ্যানসেন ঘোষণা দেন নতুন ব্যান্ড করার এবং মাইস্পেসের মাধ্যমে জানান যে ব্যান্ডের নাম হবে রিভ্যাম্প।

ডিস্কোগ্রাফি

আফটার ফরএভার ব্যান্ডের সাথে

তথ্যসূত্র

বহিঃসংযোগ 
 Personal website
 After Forever website
 ReVamp music website 
 
 Interview with Floor Jansen (August 2007) @ metal-ways.com
 Ragnarok Radio Interview with Floor Jansen and Lori Linstruth (December 2008)

১৯৮১-এ জন্ম
জীবিত ব্যক্তি
বাই পোলার এনকোডিং

টেলিযোগাযোগ ক্ষেত্রে বাই পোলার এনকোডিং হলো এক প্রকারের লাইন কোড (ডিজিটাল কোড এনকোডিং করার একটি উপায় যার ফলে তথ্য প্রেরণের সময় তথ্য হারানোর সম্ভাবনা কমে যায়)। ডিওবাইনারী সংকেত এরকম একটি এনকোডিং।

সুবিধা 
ইউনিপোলার এনকোডিং-এ বাইনারী ০ কে শূণ্য বিভব হিসেবে দেখা হয়। বাইনারী ১ কে ধনাত্নক ও ঋণাত্নক বিভব হিসেবে ধরা হয়। এটা ডিসি সংকেতকে তাই প্রতিরোধ করে যেহেতু ধনাত্নক ও ঋণাত্নক বিভবের গড় শূণ্য। সামান্য বা কোন ডিসি উপাদান না থাকা তাই একটা সুবিধাই, কারণ অনেক দূরে তথ্য প্রেরণের তার ব্যবহার করা হতে পারে ও রিপিটার ধরনের যন্ত্র ব্যবহার যাবে ক্ষমতা পরিবহনে মাধ্যমিক যন্ত্রের কাছে। ডিকোডিং বর্তনীতে পৌছার আগেই তাই ডিসি উপাদানকে বাদ দেয়া যায় সস্তায় ও সহজে।

নন রিটার্ন টু জিরোতে বাইপোলার এনকোডিং ব্যবহার করা ভাল যেখানে সংকেত বিবর্তন দরকার হয় রিসিভার ও ট্রান্সমিটারের মাঝে সামঞ্জস্য রাখার জন্য। ব্যান্ডের বাইরের ধরনের যোগাযোগ অন্যান্য সিস্টেমে দরকার বা ফ্রেম সিনক্রোনাইজেশন ব্যবহার করতে পারে যা কোন তথ্য পরিবহন করবে না। এই ধরনের বিকল্প ব্যবস্থায় দরকার যথাক্রমে হয়ত একটি অতিরিক্ত তথ্যপ্রেরণ মাধ্যম ক্লক সংকেতের জন্য অথবা ওভারহেডের কারণে সম্পাদনার ক্ষতি। বাই পোলার এনকোডিং হলো মাঝে মাঝে একটি ভালো আপোস, একটা ঘটা কোন বিবর্তনের ক্ষতি করবে না, যাইহোক দীর্ঘ সিকোয়েন্সের শুন্য একটি এখনো একটা ব্যাপার। দীর্ঘ সিকোয়েন্সের শূন্য কোন বিবর্তন ঘটায় না ও সিনক্রোনাইযেশনের ক্ষতি ঘটায়।

তথ্যসূত্র 

টেলিযোগাযোগ তত্ত্ব
সাংকেতিকীকরণ
কলকাতা (দ্ব্যর্থতা নিরসন)

কলকাতা শব্দটি দ্বারা নিম্নোল্লিখিত নিবন্ধগুলি বোঝান যেতে পারে।
 কলকাতা - পশ্চিমবঙ্গের রাজধানী।
 কলকাতা পশ্চিম আন্তর্জাতিক মহানগরী - হাওড়া জেলায় অবস্থিত কলকাতার একটি উপনগরী
 কলকাতা বিশ্ববিদ্যালয়- কলকাতার একটি বিশ্ববিদ্যালয়
 কলকাতা মেট্রো- কলকাতা শহরের মেট্রো ট্রেন সংযোগ ব্যবস্থা
 কলকাতা নাইট রাইডার্স
 কলকাতা বন্দর- ভারতের বন্দর
 কলকাতা পৌরসংস্থা- কলকাতা শহরের স্থানীয় স্বায়ত্তশাসন সংস্থা
 কলকাতা উচ্চ আদালত
 কলকাতা দাঙ্গা
 কলকাতা রেলওয়ে স্টেশন-কলকাতার রেল স্টেশন
 কলকাতা ৭১, মৃণাল সেন পরিচালিত ১৯৭১ খ্রিস্টাব্দের বাংলা চলচ্চিত্র।
 অ্যাটলেটিকো ডি কলকাতা

আরও দেখুন 
 ক্যালকাটা (দ্ব্যর্থতা নিরসন)
 কলিকাতা (দ্ব্যর্থতা নিরসন)
ডিডো

ডিডো ফ্লোরিয়ান ক্লাউড ডা বোনেভিল্লে ওমেরি আর্মস্ট্রং () একজন ইংলিশ গায়িকা ও সংগীত লেখিকা যিনি ডিডো নামেই বেশি পরিচিত। তার গান থ্যাঙ্ক ইউ এমিনেমের ২০০০ সালের জনপ্রিয় গান স্টানে ব্যবহার হোয়ার পর তিনি সারা বিশ্বে পরিচিত হয়ে ওঠেন। ১৯৯৯ সালে তার ডেব্যু অ্যালবাম নো এ্যাঞ্জেল প্রায় ২১ মিলিয়ন কপি বিক্রি হয় এবং বেশ কিছু পুরস্কার জিতে নেন তিনি। ২০০৩ সালে তার অ্যালবাম লাইফ ফর রেন্টও ব্যবসা সফল হয় এবং সারা বিশ্বে প্রায় ১২ মিলিয়ন কপি বিক্রি হয়। ২০০৮ সালে তার অ্যালবাম সেইফ ট্রিপ হোম সমালোচকদের কাছে প্রশংসিত হয়। বিলবোর্ড ২০০ তে তিনি ৯৮তম স্থানে চলে আসেন ঐ দশকের সফল শিল্পীদের তালিকাতে।

ব্যক্তিগত জীবন 
ডিডো ১৯৭১ সালের ২৫শে ডিসেম্বর জন্মগ্রহণ করেন ফ্লোরিয়ান ক্লাউড ডা বোনেভিল্লে আর্মস্ট্রং নামে লন্ডনের কিংস্টোনে। তার মা ক্লারি ছিলেন একজন ফেঞ্চ কবি ও বাবা উইলিয়াম ও মেরি আর্মস্টং ছিলেন আইরিশ প্রকাশক ও সাবেক ব্যবস্থাপনা পরিচালক সিডজউইক এ্যান্ড জ্যাকশনের। ডিডো হলো তার মঞ্চের নাম বা ডাক নাম।

ডিডো থ্রনহিল প্রাথমিক স্কুল, ওয়েস্টমিনিস্টার স্কুল, সিটিওব লন্ডন গার্লস স্কুলে পড়াশোনা করেন। মাত্র ৫ বছর বয়সে তিনি স্কুলে একটি রেকর্ডার চুরি করেন। তারপর লন্ডনের গিল্ডহোল স্কুল অব মিউজিক এ্যান্ড ড্রামাতে তার বাবা-মা তাকে ভর্তি করে দেন। সেখানে তিনি পিয়ানো, ভায়োলিন ও রেকর্ডার বাজাতে শেখেন। তিনি ইউনিভার্সিটি অব লন্ডনে আইন পড়তে ভর্তি হন। তবে পড়া শেষ করার আগেই তিনি গানের জীবনে ব্যস্ত হয়ে পড়েন ও আর পড়াশোনা এগিয়ে নেননি। ১৯৯৯ সালে তার নো এ্যাঞ্জেল অ্যালবাম প্রকাশের পর প্রচারণার কাজে ডিডো অনেক সফর করেন এবং তারপর তার প্রেমিক বিনোদন আইনজীবী বব পেইজের সাথে দীর্ঘ ৭ বছরের সম্পর্ক চুকিয়ে ফেলেন। তার এই বিচ্ছেদকে তিনি বলেন সব দিক থেকে মুক্ত মানুষ হওয়া ও শুধু বন্ধু হয়ে থাকা।নো অ্যাঞ্জেল অ্যালবামের অনেক গান তাকে নিয়ে লেখা। ডিডোর মতে থ্যাঙ্ক ইউ গানটি তার বিচ্ছেদের পরে অনেকটা পাগলামি ধরনের হয়ে ওঠে সেসময় ।ডিডো আর্সেনাল এফ সির একজন পাড় ভক্ত ও বাবার সাথে স্টেডিয়ামে যেয়ে খেলা দেখেন। তিনি সংক্ষিপ্ত ডেটও করেছেন আর্সেনালের খেলোয়াড় সোল ক্যাম্পবেলের সাথে।

ডিস্কোগ্রাফি 
 নো এ্যাঞ্জেল (১৯৯৯)
 লাইফ ফর রেন্ট (২০০৩)
 সেফ ট্রিপ হোম (২০০৮)

তথ্যসূত্র

বহিঃসংযোগ 

 ডিডোর দাপ্তরিক ওয়েবসাইট
 www.imdb.com
 www.guardian.co.uk

ব্রিটিশ গায়িকা
ব্রিটিশ পপ গায়িকা
আরসিএ রেকর্ডসের শিল্পী
এরিস্টা রেকর্ডসে্র শিল্পী
এমটিভি ইএমএ বিজয়ী
ব্রিট পুরস্কার বিজয়ী
১৯৭১-এ জন্ম
জীবিত ব্যক্তি
ফরাসি বংশোদ্ভূত ইংরেজ ব্যক্তি
আইরিশ বংশোদ্ভূত ইংরেজ ব্যক্তি
ইংরেজ গিটারবাদক
ইংরেজ পপ গায়িকা
ইংরেজ সঙ্গীতশিল্পী-গীতিকার
আইভোর নোভেলো পুরস্কার বিজয়ী
লন্ডনের সঙ্গীতশিল্পী
ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
২০শ শতাব্দীর ইংরেজ সঙ্গীতশিল্পী
২১শ শতাব্দীর ইংরেজ গায়িকা
২১শ শতাব্দীর ইংরেজ সঙ্গীতশিল্পী
বিশ্ব সঙ্গীত পুরস্কার বিজয়ী
র‌্যাগনারক (নরওয়েজীয় ব্যান্ড)

র‌্যাগনারক একটি নরওয়েজীয় ব্ল্যাক মেটাল ব্যান্ড। ১৯৯৪ সালে নরওয়ের সার্পসবুর্গ শহরে জার্ভ ও জন্থো ব্যান্ডটি গঠন করে তাদের আগের ব্যান্ড থথ ত্যাগ করে। র‌্যাগনারক শব্দের অর্থ নর্স পুরাণ অনুযায়ী ভবিষতে ঈশ্বরের যুদ্ধ। ১৯৯৫ সালে তাদের প্রথম অ্যালবাম ন্যাটতাফার বের হয়। তাদের গানের কথায় স্যাটানিজম, পাগানিজম, ভাইকিংস ও খ্রিস্টান বিরোধিতা লক্ষণীয়।

১৯৯৭ সালে তাদের ২য় অ্যালবাম অ্যা্রাইজিং রিলম বের হয় যেখানে ডিমু বরগীর ব্যান্ডের শাগরাথ কি-বোর্ড বাজান। ২০০৪ সালে তাদের অ্যালবাম ব্ল্যাক ডোর মিরাকল বের হয় রিগেইন রেকর্ডস থেকে যার ফলাফলে তারা ও তাদের ভক্তরা সন্তুষ্ট হয়। অনেক লাইন আপ পরিবর্তন হওয়ার পর এখন পুরাতন সদস্য ড্রামার জোনথোই শুধু আছে। ২০১০ সালে তাদের নতুন অ্যালবাম কালেকটরস অব দ্যা কিং বের হয় রিগেইন রেকর্ডস থেকে।

বর্তমান সদস্য 
 জোনথো
 হ্যান্সফ্রাইস্টে
 ব্রিজ্ঞি
 ডিসেপটিকন

ডিস্কোগ্রাফি 
 ইট ভিন্ডারল্যান্ড আই নর্ড (১৯৯৪)
 পাগান ল্যান্ড (১৯৯৫)
 ন্যাটতাফার (১৯৯৫)
 অ্যা্রাইজিং রিলম (১৯৯৭)
 ডাইবোলিক এইজ (২০০০)
 ইন নমিনি সাটানাস (২০০২)
 ব্ল্যাকডোর মিরাকেল (২০০৪)
 কালেকটরস অব দ্যা কিং (২০১০)

তথ্যসূত্র

বহিঃসংযোগ 
 র‌্যাগনারকের দাপ্তরিক ওয়েবসাইট 

ব্ল্যাক মেটাল ব্যান্ড
হেভি মেটাল সঙ্গীত দল
অ্যানেত্তে অলজোন

আনেত্তে অলজোন একজন সুইডিশ শিল্পী যিনি ১৯৭১ সালের ২১শে জুন জন্ম গ্রহণ করেন; তিনি মূলত পরিচিত সুইডিশ পাওয়ার মেটাল ব্যান্ড নাইটউইশ-এর মূল ভোকাল হিসেবে। তিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। তার গলার সীমা সোপরানো স্তরের। তিনি উইথইন টেম্পটেশন ব্যান্ডের শ্যারন ডেন আদেলের ও ইপিকা ব্যান্ডের সিমোনে সিমোনেরে একজন ভক্ত। ২০০৭ সালের প্রথমদিকে তিনি নাইটউইশ ব্যান্ডে যোগ দেন মূল গায়িকা হিসেবে। প্রায় ২০০০ প্রার্থী থেকে তিনি নির্বাচিত হন।

সঙ্গীত জীবনের পটভূমি 

আনেত্তে অলজোন একটি সঙ্গীত পরিবারে জন্মগ্রহণ করেন ও ছোটবেলা থেকেই গান গাইছেন। তার মা তাকে জোর করে ওবোয় বাজাতে বলেছিলেন ৮ বছর ধরে।তিনি তার মায়ের ব্যান্ডের সাথে সফর করতেন ও মাঝে মাঝে গাইতেন তাদের সাথে।পরে তিনি বিভিন্ন ট্যালেন্ট শোতে অংশ নিতেন ও তাদের থেকে নানা প্রশংসার স্বীকৃতি লাভ করেন। মাত্র ১৭ বছর বয়সে তিনি একটি ব্যান্ডে যোগ দেন যার নাম টেক কাভার, যারা মূলত নানা ব্যান্ডের গান কাভার করত। এটা ছিল অল্প সময়ের জন্য তার পরে তিনি নানা ব্যান্ডের সাথে কাজ করেন। ২১ বছর বয়সে তিনি গ্রান্সল্যান্ড নামের রক ব্যান্ডে যোগ দেন। তিনি বিভিন্ন ব্যান্ডের সাথে কোরাস গান গাইতেন ও বিয়েতে গান করতেন। তিনি কন্সপাইরেসি নামের একটি অ্যালবামে অংশ নেন মাইকেল বরম্যানের সাথে। কোপেনহেগেন কনজারভেটরিতে তিনি তার গানের শিক্ষা লাভ করেন প্রাথমিক সময়ে একজন ব্যক্তিগত শিক্ষকের সহযোগিতায়।ম্যলমো সঙ্গীত বিশ্ববিদ্যালয়ে একজন ব্যক্তিগত শিক্ষকের কাছে তিনি বর্তমানে পড়ালেখা করছেন যখন দরকার হয়।

ডার্ক প্যাসন প্লে নামের অ্যালবামে তিনি প্রথম নাইটউইশ ব্যান্ডের সাথে গান করেন। এটা বের হওয়ার সাথে সাথেই অ্যালবামটি জার্মানি, ক্রোয়েশিয়া, ফিনল্যান্ড, সুইজারল্যান্ড ও হাঙ্গেরীতে প্রথম অবস্থানে চলে আসে ও আমেরিকাসহ ১৬টি দেশের শীর্ষ ১০০ গানের তালিকাতে চলে আসে। সারা বিশ্বে তা ১.৫ মিলিয়ন কপি বিক্রি হয়।

তথ্যসূত্র

বহিঃসংযোগ 

 Official site
 myspace.com

১৯৭১-এ জন্ম
জীবিত ব্যক্তি
নাইটউইশ

নাইটউইশ ফিনল্যান্ডের একটি সিম্ফোনিক পাওয়ার মেটাল ব্যান্ড ১৯৯৬ সালে যা গিটারিস্ট এম্পু ভিরনেন ,সাবেক ভোকাল টারজা টুরুনেন, কি-বোর্ডিস্ট টমাস হলোপেইনেনের মাধ্যমে গঠিত হয়। ব্যান্ডটি প্রায় ১৫ মিলিয়নের মতো অ্যালবাম, ডিভিডি ও অনলাইন সামগ্রী বিক্রি করেন। ১৯৯৭ সালে প্রকাশিত তাদের একক গান দ্যা কার্পেন্টার ও তাদের প্রথম অ্যালবাম অ্যাঞ্জেলস ফল ফার্স্ট জন্য তারা তাদের নিজ দেশে বিখ্যাত ছিল, কিন্তু তারা সারা পৃথিবীতে খ্যাতি পায় ওসেনবর্ন, উইশমাস্টার ও সেঞ্চুরি চাইল্ড অ্যালবামের জন্য যা ১৯৯৮, ২০০০ ও ২০০২ সালে প্রকাশিত হয়। ২০০৪ সালের অ্যালবাম ওয়ান্স ১.২ মিলিয়ন কপি বিক্রি হয় ও আমেরিকার এমটিভিতে তাদের গান প্রচারিত হয়। একক গান উইশ আই হ্যাড অ্যাঞ্জেল আমেরিকান সিনেমার সাউন্ডট্র্যাক হিসেবে প্রকাশিত হয়। ভোকাল টুরুনেনের পরিবর্তে ২০০৭ সালের মে মাসে দলে যোগ দেন অ্যানেত্তে অলজোন যিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। সেই বছরের শরৎকালে তাদের ডার্ক প্যাসন প্লে নামের অ্যালবাম বের হয় ও তা সারা বিশ্বে ১.৫ মিলিয়ন কপি বিক্রি হয়।

বর্তমান সদস্য 
 অ্যানেত্তে অলজোন
 টমাস হলোপেইনেন
 মারকো হাইতালা
 এম্পু ভিরনেন 
 জুক্কা নেভালাইনেন

ডিস্কোগ্রাফি 

 অ্যাঞ্জেলস ফল ফার্স্ট (১৯৯৭)
 ওসেনবর্ন (১৯৯৮)
 উইশমাস্টার (২০০০)
 ওভার দ্যা হিলস এ্যান্ড ফার অ্যাওয়ে (ইপি)(২০০১)
 সেঞ্চুরি চাইল্ড(২০০২)
 ওয়ান্স (২০০৪)
 ডার্ক প্যাসন প্লে (২০০৭) 
 সপ্তম স্টুডিও অ্যালবাম (২০১০/২০১১)

আরো পড়ুন 
 "once Upon a Nightwish: The Official Biography 1996 - 2006" (Mape Ollila, 2007)

তথ্যসূত্র

বহিঃসংযোগ 

 মাইস্পেসে নাইটউইশ
 নাইটউইশ ইউটিউবে

হেভি মেটাল সঙ্গীত দল
১৯৯৬-এ প্রতিষ্ঠিত সঙ্গীত দল
১৯৯৬-এ ফিনল্যান্ডে প্রতিষ্ঠিত
বিশ্ব সঙ্গীত পুরস্কার বিজয়ী
প্যারামোর

প্যারামোর একটি আমেরিকান রক ব্যান্ড যা ২০০৪ সালে টেনেসির ফ্রাঙ্কলিনে গঠিত হয়। ব্যান্ডের সদস্যরা হচ্ছেন ভোকাল হেইলেই উইলিয়ামস, লিড গিটারিস্ট জোস ফাররো, বেজিস্ট জেরেমি ডেভিস, ড্রামার জ্যাক ফাররো ও রিদম গিটারিস্ট টেইলর ইয়র্ক। দলটি তাদের ডেব্যু অ্যালবাম অল উই নো ইজ ফলিং ২০০৫ সালে মুক্তি পায় ও ২০০৭ সালে তাদের ২য় অ্যালবাম রায়ট মুক্তি পায় যা আমেরিকাতে প্লাটিনাম ও অস্ট্রেলিয়া, কানাডা, নিউজিল্যান্ড ও ইংল্যান্ডে গোল্ড সনদ পায়। প্যারামোরের ৩য় অ্যালবাম ব্র্যান্ড নিউ আইস ২০০৯ সালের ২৯শে সেপ্টেম্বর বের হয় যা ছিল তাদের সবচেয়ে সফল অ্যালবাম।

ইতিহাস 
২০০২ সালে মাত্র তের বছর বয়সে হেইলেই উইলিয়ামস মিসিসিপি থেকে টেনেসিতে চলে আসে ও যেখানে সে হাই স্কুলে দু’ভাই জোস ফারো ও জ্যাক ফারোর দেখা পায়।ব্রেট ম্যানিং-এর কাছে তিনি ভোকালের তালিম নিতে থাকেন আসার কিছু পরেই। ব্যান্ডটা আনুষ্ঠানিকভাবে ২০০৪ সালে গঠিত হয়।

২০০৫ সালের ১৪ই জুলাই তাদের প্রথম অ্যালবাম অল উই নো ইজ ফলিং মুক্তি পায় ও বিলবোর্ডের ৩০তম স্থান পায়। প্যারামোর তাদের প্রথম একক গান প্রেসার বের করে ঐ অ্যালবাম থেকে ও ভিডিও বানায়। কিন্তু তা ব্যর্থ হয় শ্রোতাদের মনোযোগ আকর্ষণ করতে। ২০০৭ সালের জানুয়ারীতে তাদের অ্যালবাম রায়টের কাজ শুরু করে যা জুনের ১২ তারিখে প্রকাশিত হয়। এই অ্যালবামটি বিলবোর্ডে ২০তম ও ইংল্যান্ডে ২৪ তম স্থান পায় এবং আমেরিকাতে প্রথম সপ্তাহে ৪৪০০০ কপি বিক্রি হয়। ১১ অক্টোবর ২০০৭ সালে প্যারামোরের মিউজিক ভিডিও ক্র্যাশক্র্যাশক্র্যাশ আমেরিকাতে মুক্তি পায় রায়ট অ্যালবাম থেকে পরবর্তী একক গান হিসেবে। এই ভিডিওতে দেখা যায় একটা খোলা মরুভূমিতে প্যারামোর ব্যান্ডের ওপর গোয়েন্দাগিরি করা হচ্ছে ও পরে তাদের বাদ্যযন্ত্র ভেঙ্গে ফেলা হয়। ১৯শে নভেম্বর এই গানটা আমেরিকাতে প্রকাশিত হয় ও ১২ই নভেম্বর ইংল্যান্ডে প্রকাশিত হয়। প্যারামোর ২০০৮ সালে ৫০তম গ্রামি অ্যাডওয়ার্ডে সেরা নতুন শিল্পী হিসেবে পুরস্কারের জন্য মনোনীত হয়। কিন্তু এ্যামি ওয়াইন হাউজের কাছে পরাজিত হয়। হেইলেই উইলিয়ামস ব্যান্ডটি মেয়ে ভিত্তিক প্রসঙ্গে বলেন যে প্যারামোর মেয়ে প্রধান ব্যান্ড না এবং এটা গান করে মানুষ যাতে সংগীত পছন্দ করে, এজন্য না যে লোকেরা আমার যৌনতা নিয়ে কথা বলবে। প্যারামোর এমটিভির জন্য আনপ্লাগড কনসার্টে অংশ নেয়। ২০১০ সালে মে মাসে তারা ঘোষণা করে যে তারা নভেম্বরে সংক্ষিপ্ত সময়ের জন্য ইংল্যান্ড সফরে যাবে।

বর্তমান সদস্য 
 হেইলেই উইলিয়ামস
 জোস ফারো 
 জেরেমি ডেভিস 
 জ্যাক ফাররো
 টেইলর ইয়র্ক

ডিস্কোগ্রাফি 
 অল উই নো ইজ ফলিং (২০০৫)
 রায়ট! (২০০৭)
 ব্র্যান্ড নিউ আইজ (২০০৯)

তথ্যসূত্র

বহিঃসংযোগ 

 আনুষ্ঠানিক ওয়েবসাইট
 টুইটারে প্যারামোর

সঙ্গীত
এমটিভি ইএমএ বিজয়ী
গ্র্যামি পুরস্কার বিজয়ী
উইথইন টেম্পটেশন

উইথইন টেম্পটেশন একটি ডাচ মেটাল ব্যান্ড যা ১৯৯৬ সালে গঠিত হয় ভোকাল শ্যারেন ডেন আদেল ও গিটারিস্ট রবার্ট ওয়েস্টারহল্টের মাধ্যমে। তারা সিম্ফোনিক মেটাল ও গোথিক মেটাল ব্যান্ড বলে বর্ণনা করা হলেও শ্যারন ডেন আদেল বলেন যে তারা সিম্ফোনিক রক ব্যান্ড। তাদের প্রথম অ্যালবাম এন্টার প্রকাশের পর তারা আন্ডারগ্রাউন্ডে বিখ্যাত হয়ে ওঠেন। ২০০১ সালে তারা সাধারণ মানুষের কাছে পরিচিত হয়ে ওঠেন তাদের মাদার আর্থ অ্যালবামের আইস কুইন গান দিয়ে যা ডাচ চার্টের ২য় স্থান পায়। তাদের পরবর্তী অ্যালবাম সাইলেন্ট ফোর্স চার্টে ১ম স্থান পায় যা তাদের সর্বশেষ অ্যালবাম দ্যা হার্ট অব এভরিথিং্যের জন্যও সত্য। ২০০৮ সালে তারা একটি লাইভ ডিভিডি ও সিডি প্রকাশ করে যার নাম ব্ল্যাক সিম্ফোনি যা মেট্রো পোল অর্কেস্ট্রায় ধারণ করা হয়। ২০০৯ সালে তাদের এন অ্যাকুস্টিক নাইট ইন থিয়েটার অ্যালবাম বের হয়।

ইতিহাস 

রবার্ট ওয়েস্টারহল্টের তার পুরানো ব্যান্ড দ্যা সার্কেল ছেড়ে এই ব্যান্ড করেন তার দীর্ঘদিনের পার্টনার শ্যারেন ডেন আদেলের সঙ্গে। ২০০৮ সালে ৫ই আগস্ট তাদের অ্যালবাম মাদার আর্থ ও সাইলেন্ট ফোর্স মুক্তি পায় প্রথমবারের মতো আমেরিকায় রোডরানার রেকর্ডসের মাধ্যমে। তাদের অ্যান অ্যাকুস্টিক নাইট ইন থিয়েটার অ্যালবামটি ইউটোপিয়া নামের একক গানের সাথে মুক্তি পায় ও সারা বিশ্বে সেটা ৫৪ লাখ কপি বিক্রি হয়। তাদের গান হোয়াট আই হ্যাভ ডান গিটার হিরো-ওয়ার্ল্ড ট্যুরে পাওয়া যাচ্ছে। ২০০৭ সালে তারা প্রথম বারের মতো আমেরিকা সফর করে ও প্রায় ১৩টি স্থানে গান পরিবেশন করে যা বোস্টন শহরে শুরু হয়ে শেষ হয় অ্যা্রিযোনাতে।

বর্তমান সদস্য 
 শ্যারেন ডেন আদেল
 রাড আড্রিয়ান্স জোলি
 জ়েরোএন ভ্যান ভিন
 মার্টজন স্পাইরেনবার্গ
 রবার্ট ওয়েস্টারহল্ট

ডিস্কোগ্রাফি

স্টুডিও অ্যালবাম 
 এন্টার (১৯৯৭)
 মাদার আর্থ (২০০০)
 দ্যা সাইলেন্ট ফোর্স (২০০৪)
 দ্যা হার্ট অব এভরিথিং (২০০৭)
 দ্যা আনফরগিভিং (২০১১)

অন্যান্য অ্যালবাম 
 ব্ল্যাক সিম্ফোনি (২০০৮)
 এন অ্যাকুস্টিক নাইট ইন থিয়েটার (২০০৯)

ইপি 
 দ্যা ডান্স (১৯৯৮)
 রানিং আপ দ্যাট হিল (২০০৩)
 দ্যা হাউলিং (২০০৭)

তথ্যসূত্র

বহিঃসংযোগ 

 Within Temptation
 www.youtube.com

হেভি মেটাল সঙ্গীত দল
এমটিভি ইএমএ বিজয়ী
১৯৯৬-এ প্রতিষ্ঠিত সঙ্গীত দল
বিশ্ব সঙ্গীত পুরস্কার বিজয়ী
দশা মড্যুলেশন

দশা মড্যুলেশন (পিএম) এক ধরনের মডুলেশন যা বাহক তরঙ্গের দশার তাৎক্ষণিক পরিবর্তনকে প্রকাশ করে। ফ্রিকুয়েন্সি মড্যুলেশনের (এফএম) মতো দশা মড্যুলেশন অতটা ব্যবহৃত হয় না। কারণ হিসেবে বলা যায় এতে জটিল গ্রাহক যন্ত্রাংশ লাগে ও দ্ব্যর্থতাবোধক সমস্যা দেখা যেতে পারে মান নির্ণয়ে যেমন দশা +১৮০° থেকে -১৮০° পর্যন্ত পরিবর্তিত হতে পারে।

তত্ত্ব 

ধরা যাক, যে সংকেতটি পাঠাতে হবে (মডুলেটিং সংকেত) তা হলো  বাহক সংকেত হলোঃ

এখন মডুলেটেড সংকেতটি হলোঃ

এখানে আমরা বুঝতে পারি যে কীভাবে দশার পরিবর্তন ঘটছে। এখানে বাহকের ফ্রিকুয়েন্সির পরিবর্তনও ঘটছে। তাই আমরা একে এক ধরনের ফ্রিকুয়েন্সি মড্যুলেশন বলতে পারি।
দশা মড্যুলেশনের তরঙ্গের মতো আচরণ ব্যাখা করা কঠিন, তবে আমরা গাণিতিকভাবে আমরা ২টি ব্যাপার দেখতে পাইঃ
 ছোট মানের সংকেতের জন্য দশা মড্যুলেশন অ্যামপ্লিট্যুড মড্যুলেশনের মতোই যেখানে বেইস ব্যান্ড ব্যান্ড উইডথ দ্বিগুণ হয়ে যায় দূর্ভাগ্যজনকভাবে ও খারাপ দক্ষতা দেখায়।
 বড় মানের সংকেতের জন্য দশা মড্যুলেশন অনেকটা ফ্রিকুয়েন্সি মড্যুলেশনের মতোই যার ব্যান্ড উইডথ হলোঃ

,

যেখানে,  এবং  হলো মড্যুলেশন সূচক। এটাকে পি এমের জন্য কারশনের নীতি বলে।

মড্যুলেশন সূচক 
মড্যুলেশন সূচক হলো মডুলেটেড চলক কতটা তার মডুলেশন বিহীন স্তরে পরিবর্তিত হতে পারে তার পরিমাপ। এটা বাহক সংকেতের দশার সাথে সাথে পরিবর্তিত হয়।

,

 হলো শীর্ষ দশা পরিবর্তন।

আরও দেখুন 
 অ্যাংগল মড্যুলেশন
 অন্যান্য মড্যুলেশন কৌশলের একটি তালিকার জন্য মড্যুলেশন
 পোলার মড্যুলেশন
 ফেস সিফট কিয়িং

টেলিযোগাযোগ তত্ত্ব
অন অফ কিয়িং

অন অফ কিয়িং (ওওকে) হলো এক ধরনের মড্যুলেশন যা বাহক সংকেতে ডিজিটাল তথ্যের উপস্থিতি যা অনুপস্থিতিকে নির্দেশ করে। সোজা কথায় একটি নির্দিষ্ট সময়ের বাহকের উপস্থিতির জন্য বাইনারী এক ও নির্দিষ্ট সময়ের বাহকের অনুপস্থিতির জন্য বাইনারী শুন্য ধরা হয়। অনেক ক্ষেত্রে আরো অন্য তথ্যও সন্নিবেশিত থাকে।এটা আসলে ইউনিপোলার এনকোডিং-এর বিপরীত ব্যাপার।

অন অফ কিয়িং রেডিও ফ্রিকুয়েন্সির ওপরে মোর্স কোড পাঠানোর একটা কৌশল যদিও যেকোন ডিজিটাল এনকোডিং ব্যবহার করা যেতে পারে। আই এস এম ব্র্যান্ডে অন অফ কিয়িং ব্যবহার করা হয় এক কম্পিউটার থেকে আরেকটিতে তথ্য পাঠাতে। অন অফ কিয়িং খুব বেশি দক্ষ ব্যাপার না কারণ বাহক সংকেতের মানের পরিবর্তন ঘটে খুব।ছোট থেকে মাঝারি গতির সিগণ্যালিং-এ এটা ব্যবহার করা হয়ে থাকে। মাঝারি উচ্চ গতির সিগণ্যালিং-এ ফ্রিকুয়েন্সি সিফট কিয়িং ব্যবহার করা হয়। রেডিও ফ্রিকুয়েন্সি বাহক তরঙ্গে অন অফ কিয়িং ব্যবহার করা হয় অপটিক্যাল যোগাযোগ মাধ্যমে। বিমান চলাচলে মনুষ্যবিহীন এয়ারপোর্টে পাইলট রানওয়ের বাতি জ্বালাতে এটা ব্যবহার করতে পারে।

বহিঃসংযোগ 
 Application Note - I'm OOK. You're OOK?

টেলিযোগাযোগ তত্ত্ব
শ্যারন ডেন আদেল

শ্যারন ডেন আদেল একজন ডাচ গায়িকা যিনি হল্যান্ডের সিম্ফোনিক রক ব্যান্ড উইথইন টেম্পটেশন-এর মূল ভোকাল। তিনি মাত্র ১৩ বছর বয়স থেকে গান গাইছেন যা প্রথমে ছিল ব্লুজ রক ব্যান্ড ক্যাসিরোতে এবং রবার্ট ওয়েস্টারহল্ট ১৯৯৬ সালে উইথইন টেম্পটেশন গঠন করেন। তার জন্ম ১৯৭৪ সালের ১২ই জুলাই।

উইথইন টেম্পটেশন 
তার ছেলেবন্ধু রবার্ট ওয়েস্টারহল্টকে সঙ্গে নিয়ে শ্যারন ডেন আদেল তাদের ব্যান্ড উইথইন টেম্পটেশন গঠন করেন। তিনি তাদের কাজকে মহাকাব্যিক ও নাটকীয় বলে বর্ণনা করেন। প্রাতিষ্ঠানিক কোন শিক্ষা না থাকলেও তার গান ব্যান্ডের মূল চালিকাশক্তি। মেজ্জো সোপরানো স্তরে গান করলেও তার গলা আসলে হালকা ধরনের ও গানের কথা তার গলার সীমাকে পরিবর্তন করে। শ্যারন একটি ফ্যাশন কোম্পানীতে কাজ করত গানের জগতে আসার আগে।তার গান আইস কুইন জনপ্রিয় হওয়ার পর তিনি তার ফ্যাশন কোম্পানীর কাজ ছেড়ে দেন। তার ফ্যাশন জগতের অভিজ্ঞতাকে তিনি তার পোশাক পরিধানে ও ব্যান্ডের পোষাকের ব্যাপারে প্রয়োগ করেন।

ব্যক্তিগত জীবন 
ইভা লুনা নামের তার ও তার ছেলেবন্ধুর একটি মেয়ে আছে যে ২০০৫ সালের ৭ই ডিসেম্বর জন্মগ্রহণ করে।দ্যা সাইলেন্ট ফোর্স সফরের সময় তিনি গর্ভবতী হন। হাপলো ও লোলা নামের ২টি বিড়াল নিয়ে তারা হল্যান্ডের হিলভারসামে বাস করেন। ২০০৯ সালের ৫ই ফেব্রুয়ারি শ্যারন ঘোষণা করেন তিনি আবার গর্ভবতী হয়ে পড়েছেন। ২০০৯ সালের ১লা জুন তার ছেলে রবিন আইডেন ওয়েস্টারহোল্ট জন্ম নেয়। ৩২ সপ্তাহ ৬দিনের মাথায় সে জন্ম নেয় অপরিপক্ক অবস্থায়।

স্টুডিও অ্যালবাম 
 এন্টার (১৯৯৭)
 মাদার আর্থ (২০০০)
 দ্যা সাইলেন্ট ফোর্স (২০০৪)
 দ্যা হার্ট অব এভরিথিং (২০০৭)
 টিবিএ (২০১১)

অন্যান্য অ্যালবাম 
 ব্ল্যাক সিম্ফোনি (২০০৮)
 এন অ্যাকুস্টিক নাইট ইন থিয়েটার (২০০৯)

ইপি 
 দ্যা ডান্স (১৯৯৮)
 রানিং আপ দ্যাট হিল (২০০৩)
 দ্যা হাউলিং (২০০৭)

তথ্যসূত্র

বহিঃসংযোগ 

 উইথইন টেম্পটেশনের আনুষ্ঠানিক ওয়েবসাইট
 Discogs Profile

সাক্ষাৎকার 
 Interview with Live-Metal.net 
 Ask The Artist
 Interview with Sharon den Adel

নারী বেশভূষাশৈলী নকশাবিদ
১৯৭৪-এ জন্ম
জীবিত ব্যক্তি